cyanic-selkie/wikianc huggingface dataset:
মৃত্তিকা সৌরায়ন
মাটি জীবাণুমুক্তকরণ
মৃত্তিকা সৌরায়ন (সোলারাইজেশন) হল পোকাযুক্তমাটি জীবাণুমুক্ত করার একটি হাইড্রোথার্মাল প্রক্রিয়া, যা সৌর শক্তি দ্বারা সম্পন্ন হয় (প্রাচীন প্রকাশনায় মাটির সৌর উত্তাপ হিসাবে পরিচিত) এবং তুলনামূলকভাবে একটি নতুন মাটি জীবানুমুক্তকরণ পদ্ধতি, যেটির সম্পর্কে ১৯৭৬ সালে কাতান প্রথম বিস্তারিত বৈজ্ঞানিক ব্যাখ্যা দিয়েছিলেন। মৃত্তিকা সৌরায়ন কার্যপদ্ধতিটি জটিল এবং স্বচ্ছ পলিথিন তের্পল ব্যবহারের মাধ্যমে মাটির কীটপতঙ্গগুলির জন্য ঘাতক হিসাবে তাপের ব্যবহার জড়িত। সৌর উত্তাপের কার্যকারিতা বৃদ্ধির জন্য প্রয়োজন অনুকূল মৌসুমী তাপমাত্রা, উচ্চ তাপমাত্রা এবং সৌর বিকিরণের সময় মালচিং করা এবং মাটির আর্দ্র পরিবেশ । মাটির গভীরতা হ্রাস হওয়ার সাথে সাথে মাটির তাপমাত্রা কমে যায় এবং রোগজীবাণু নিয়ন্ত্রণের জন্য মালচিং প্রক্রিয়া চালিয়ে যাওয়া প্রয়োজন। মৃত্তিকা সৌরায়ন প্রক্রিয়া চালিয়ে যাওয়ার জন্য মাটির তাপমাত্রা ৩৫-৬০ ডিগ্রি সেলসিয়াসে পৌঁছানো প্রয়োজন, যা মাটির উপরের ৩০ সেন্টিমিটারের স্তরের রোগজীবাণুকে মেরে ফেলে। সৌরায়ন মাটি সম্পূর্ণরূপে জীবাণুমুক্ত করে না। মৃত্তিকা সৌরায়ন উপকারী অণুজীবের বৃদ্ধির জন্য মাটি বাড়ায়। মৃত্তিকা সৌরায়ন ৯০%পর্যন্ত রোগজীবাণুকে হত্যা করে একটি উপকারী জীবাণু সম্প্রদায় তৈরি করে। আরও সুনির্দিষ্টভাবে, একটি গবেষণা প্রতিবেদন করেছিল যে, আট দিনের সৌরকরণের ফলে ১০০% V. dabliae (একটি ছত্রাক যার ফলে আবাদ করা ফসলের পচন ঘটে এবং মারা যায়) ২৫ সেন্টিমিটার গভীরতায় মারা গিয়েছিল। মৃত্তিকা সৌরায়ন উপকারী জীবাণুগুলির হ্রাস ঘটায়, তবে ব্যাসিলাস প্রজাতির মতো উপকারী ব্যাকটেরিয়া সৌরকরনকৃত মাটির উচ্চ তাপমাত্রায় বাঁচতে ও বেড়ে উঠতে সক্ষম। অন্যান্য গবেষণায়ও সৌরায়ন হওয়ার পরে ট্রাইকোডার্মা হারজিয়ানাম (Trichoderma harzianum) (ছত্রাকনাশক) এর বৃদ্ধি পাওয়ার খবর পাওয়া গেছে। মৃত্তিকা সৌরায়ন অনুকূল পরিবেশ তৈরি করে প্রতিযোগিতামূলক উপকারী জীবাণুগুলোর পুনর্নির্মাণের সুযোগ দেয়।  সময়ের সাথে সাথে উপকারী জীবাণুর সংখ্যা বৃদ্ধি পায় এবং সৌরায়নকৃত মাটিকে আরো রোগজীবাণু প্রতিরোধী করে তোলে। সৌরায়নের সাফল্য কেবল মাটির রোগজীবাণু হ্রাসের কারণেই হয়নি, বরংব্যাসিলাস, সিউডোমোনাস এবং টেলোমাইসিস ফ্ল্যাভাস (Talaromyces flavus) প্রভৃতি উপকারী জীবাণু বৃদ্ধিতেও হয়েছে। মাটির সৌরায়নকে মাটির রোগজীবাণু দমন এবং গাছের বৃদ্ধির কারণ হিসাবে দেখানো হয়। দমনকৃত মাটি রাইজোব্যাকটেরিয়াকে কার্যকর করে এবং সুগারবিটগুলিতে মোট শুকনো ওজন ৩.৫ গুণ বাড়াতে দেখা যায়। এছাড়াও সমীক্ষায় দেখা গেছে যে, সুগার বিটের উপর উদ্ভিদের বৃদ্ধিকারক রাইজোব্যাকটেরিয়া মাটির সৌরায়ন দ্বারা প্রভাবিত করায় মূলের ঘনত্ব ৪.৭ গুণ বৃদ্ধি পেয়েছে। বাস্তুতান্ত্রিকভাবে অনুকূল মাটির রোগজীবাণু দমনের জন্য মৃত্তিকা সৌরায়ন একটি গুরুত্বপূর্ণ কৃষি পদ্ধতি।
মৃত্তিকা বিশুদ্ধকরণ
২০০৮ সালের একটি গবেষণায় ক্যাডমিয়াম-দূষিত মাটির বৈদ্যুতিন প্রতিকারের জন্য একটি তড়িৎ ক্ষেত্র তৈরি করতে একটি সৌর কোষ ব্যবহার করা হয়েছিল। সৌর কোষ দূষিত মাটিতে ক্যাডমিয়ামের বৈদ্যুতিক সঞ্চালন করতে পারে এবং সৌর কোষ দ্বারা প্রাপ্ত অপসারণ দক্ষতা প্রচলিত বিদ্যুৎ সরবরাহের সাথে তুলনাযোগ্য ছিল।
ইতিহাস
ভারতের প্রাচীন সভ্যতায় ইতোমধ্যে মাটি এবং উদ্ভিদ উপাদানগুলিতে রোগজীবাণু নিয়ন্ত্রণে সৌর শক্তি ব্যবহারের চেষ্টা করা হয়। ১৯৩৯ সালে, গ্রোশেভয়, যিনি "বালি নির্বীজনের জন্য সৌর শক্তি" শিরোনামটি ব্যবহার করেছিলেন, সরাসরি সূর্যের আলোর সংস্পর্শে বালু উত্তপ্ত করে Thielaviopsis basicola  নিয়ন্ত্রণ করেছিলেন।
মাটির সৌরায়ন হল মাটি জীবাণুমুক্তকরণের তৃতীয় পদ্ধতি; অন্য দুটি প্রধান পন্থা, মাটি বাষ্পীকরণ এবং ধূমায়ন; ১৯ শতকের শেষে বিকশিত হয়েছিল। সৌরায়নের ধারণাটি উষ্ণ জর্ডান উপত্যকার সম্প্রসারণ কর্মী এবং কৃষকদের পর্যবেক্ষণের ভিত্তিতে তৈরি হয়েছিল, যারা পলিথিনে মালচিং করা মাটির প্রচন্ড উত্তাপ লক্ষ্য করেছিলেন। জীবাণু নিয়ন্ত্রণে জৈবিক নিয়ন্ত্রণ ব্যবস্থার জড়িত হওয়া এবং সম্ভাব্য প্রভাবগুলি প্রথম প্রকাশে ব্যবহারের দীর্ঘ প্রভাব লক্ষ্য করার মাধ্যমে চিহ্নিত করা হয়েছিল।১৯৭৭ সালে, ডেভিসে ক্যালিফোর্নিয়া বিশ্ববিদ্যালয় থেকে আমেরিকান বিজ্ঞানীরা একটি তুলার ক্ষেতে Verticillium নিয়ন্ত্রণের কথা জানিয়েছিলেন,১৯৭৬ সালে শুরু হওয়া গবেষণার উপর ভিত্তি করে, এই পদ্ধতিটি প্রথমবারের মত ব্যাপক সম্ভাব্য প্রযোজ্যতা প্রকাশ করে।
১৯৭৬ সালের প্রভাবশালী প্রকাশনার প্রথম দশ বছরে, কমপক্ষে ২৪ টি দেশে মাটির সৌরায়ন পর্যবেক্ষণ করা হয়েছিল  এবং এখন প্রায় ৫০ টিরও বেশি জায়গায় প্রয়োগ করা হয়েছে, বেশিরভাগ উষ্ণ অঞ্চলে, যদিও কিছু গুরুত্বপূর্ণ ব্যতিক্রম ছিল। গবেষণাগুলোতে শাকসবজি, ক্ষেতের ফসল, শোভাবর্ধক এবং ফলের গাছ সহ বিভিন্ন ফসলের সাথে বহু রোগজীবাণু, আগাছা এবং মাটির আর্থ্রোপডের বিরুদ্ধে সৌরায়নের কার্যকারিতা প্রদর্শিত হয়েছে। যে সমস্ত রোগজীবাণু এবং আগাছা সৌরায়ন দ্বারা নিয়ন্ত্রিত হয় না সেগুলিও সনাক্ত করা হয়েছে। সৌরায়ন চলাকালীন এবং তার পরে সৌরায়িত মাটিতে যে জৈবিক, রাসায়নিক এবং শারীরিক পরিবর্তনগুলো সমীক্ষা করা হয়েছে তেমনি নিয়ন্ত্রণের অন্যান্য পদ্ধতির সাথে সৌরায়নের মিথস্ক্রিয়াও পর্যবেক্ষণ করা হয়েছে। জৈবিক নিয়ন্ত্রণ এবং বর্ধিত বৃদ্ধির প্রতিক্রিয়া সহ দীর্ঘমেয়াদী প্রভাবগুলো বিভিন্ন জলবায়ু অঞ্চল এবং মাটিতে সাধারণ প্রয়োগযোগ্যতা প্রদর্শন করে যাচাই করা হয়েছিল। কম্পিউটারে তৈরি অনুকরণ মডেলগুলো গবেষক ও কৃষকদের নিজেদের অঞ্চলের আশেপাশের পরিস্থিতি সৌরায়নের জন্য উপযুক্ত কিনা তার পথ দেখনোর জন্য তৈরি করা হয়েছে।
অন্যান্য পদ্ধতির সাথে সংহত করে বা আবদ্ধ কাঁচঘরে সৌরায়ন করে সৌরায়নের উন্নতির গবেষণা, অথবা মালচিং মেশিনগুলের বিকাশ করে বাণিজ্যিক প্রয়োগ সম্পর্কিত গবেষণাও চালানো হয়েছে।
বিদ্যমান বাগানে সৌরায়নের ব্যবহার (উদাহরণ- পেস্তা বাগানে ভারটিসিলিয়াম Verticillium নিয়ন্ত্রণ করা) আদর্শ প্রিপ্লান্টিং পদ্ধতি থেকে একটি গুরুত্বপূর্ণ বিচ্যুতি এবং এটি ১৯৭৯ এর প্রথম দিকে প্রতিবেদন করা হয়েছিল।
জমিন
জমিন (হিন্দি: ज़मीन, বাংলা অনুবাদ: ভূমি) ২০০৩ সালে মুক্তিপ্রাপ্ত ভারতীয় বলিউডি অ্যাকশনধর্মী চলচ্চিত্র। ছবিটি পরিচালনা করেন রোহিত শেঠি। এটি তার প্রথম পরিচালনা। এতে প্রধান চরিত্রে অভিনয় করেছেন অজয় দেবগন, অভিষেক বচ্চন, বিপাশা বসু, মুকেশ তিওয়ারী।
কাহিনি সংক্ষেপ
কর্নেল রনবীর সিং, সন্ত্রাসবাদীদের প্রধান বাবা জাহির খানকে তাড়া করে ধরে ফেলে ও বন্দী করে জেলে পাঠায়। আল তাহির নামের একটি সন্ত্রাসবাদী সংগঠন বাবা জাহিরকে ছাড়ানোর জন্যে সক্রিয় হয়ে ওঠে। তাদের দলের কিছু লোককে মুম্বাইতে গোপনে পাঠায় এবং ভারতীয় সেনাবাহিনীর একজন অফিসার তাদের গোপনে সাহায্য কর‍তে থাকে। সন্ত্রাসবাদীদের খাদ্য, আশ্রয়, অস্ত্রশস্ত্র ইত্যাদি যোগানোর কাজ করে একজন অধ্যাপক ও ফরিদ নামক গ্যারেজ মালিক। এসিস্টেন্ট কমিশনার অফ পুলিশ (সন্ত্রাসদমন বিভাগ) জয়দেব মালহোত্রা পুলিশ কমিশনারের আদেশে তদন্ত শুরু করে কিন্তু যাদের সে সন্দেহ করে তারা অজ্ঞাত আততায়ীর হাতে খুন হয়ে যেতে থাকে। মুম্বই পুলিশের সাথে সহযোগীতা করতে ভারতীয় সেনাবাহিনীর একটি দলও আসে মুম্বইতে। সেনার ভেতরে গুপ্তচর বৃত্তি করছিল যে তাকে রনবীর খুঁজে পায়। সে ধরা না দিয়ে আত্মহত্যা করে। কর্নেল রনবীর অতীতে এই জয়দেবকেই সেনাবাহিনী থেকে তার ভুলের জন্যে বরখাস্ত করেছিল। সে বুঝতে পারে বর্তমানে জয়দেব একজন যোগ্য ও সাহসী অফিসার। তাকে নিয়ে একসাথে তদন্ত করে রনবীর। সন্ত্রাসবাদীরা আসলে পরিকল্পনা করেছে একটি বিমান অপহরণ করার। বিমানবন্দরের কিছু কর্মচারীর সাহায্যে তারা অস্ত্রসহ বিমানে ওঠে ও পাইলট বসির আলিকে ভয় দেখিয়ে যাত্রী সমেত নিয়ে যায় পাক অধ্যুষিত কাশ্মীরে। এই প্লেনে জয়দেবের প্রেমিকা নন্দিনীও বিমানসেবিকা হিসেবে পণবন্দী হয়। সন্ত্রাসবাদীরা দাবি করে বাবা জাহিরকে ছাড়লে তবেই বিমানযাত্রীরা মুক্তি পাবে। পাকিস্তানের সাথে কূটনৈতিক কথাবার্তা চালালেও তা ফলপ্রসূ হয়না। ভারতীয় প্রতিনিধি দল সন্ত্রাসবাদীদের সংগে আলোচনার উদ্দেশ্যে ঘটনাস্থলে যান। পরিচয় গোপন করে জয়দেবও যায় তাদের সাথে। অন্যদিকে ভারতীয় সেনার একটি ছোট কমান্ডো দল রনবীরের নেতৃত্বে সেখানে পৌঁছে যায়। যুদ্ধের পর তারা পনবন্দী সহ বাবা জাহিরকেও তুলে আনে এবং মাঝরাস্তায় তার গায়ে গ্রেনেড ঢুকিয়ে নিচে ফেলে দেয়। পাইলট বসির নিরাপদে বিমানটিকে নিয়ে ভারতে চলে আসেন।
সঙ্গীত
জমিন চলচ্চিত্রের গানের সুর ও সঙ্গীত পরিচালনা করেছেন হিমেশ রেশমিয়া। গানের কথা লিখেছেন সমীর। গান প্রকাশ করেছে টি-সিরিজ।
বোহেমীয় ওয়াক্সউইং
বোহেমীয় ওয়াক্সউইং (বৈজ্ঞানিক নাম: Bombycilla garrulus) হচ্ছে প্যাসারিন জাতের পাখি যারা ইউরেশিয়ার উত্তরাঞ্চলের জঙ্গলে এবং উত্তর আমেরিকায় বাস করে। এদের পালকে লাল মোমের মত আভা থাকায় এদের ইংরেজি নাম এরকম। আকার এবং পাখনার পার্থক্যের কারণে এরা সিডার ওয়াক্সউইং এবং জাপানী ওয়াক্সউইং থেকে আলাদা পাখি।
শ্রেণীবিন্যাস
ওয়াক্সউইং বম্বিসিলিডি পরিবারের ছোট লেজের পাখি। ক্যারোলাস লিনিয়াস ১৭৫৮ সালে তার সিস্টেমা ন্যাচারাই গ্রন্থে এদেরকে উল্লেখ করেন Lanius Garrulus নামে। ১৮০৮ সালে লুই জ্য পিয়েরে ভিয়েইল্লট এদেরকে বর্তমান গোত্র বোম্বিসিল্লাতে স্থানান্তরিত করেন। গোত্র নাম বোম্বিসিল্লা এসেছে গ্রীক শব্দ বোমবাক্স থেকে যার অর্থ সিল্ক এবং আধুনিক লাতিন সিল্লা থেকে যার অর্থ লেজ।
বর্ণনা
বোহেমিয় ওয়াক্সউইং এর দৈর্ঘ্য ১৯-২৩ সেমি এবং ডানার বিস্তৃতি ১২.৬-১৪ সেমি এবং গড় ওজন ৫৫ গ্রাম। এদের লেজ খাঁটো। এরা পরিচর্যার মাধ্যমে এদের নরম ঘন পালককে সবসময় ভালো অবস্থায় রাখে।
বাসস্থান
এরা ইউরেশিয়ার উত্তরাঞ্চলে এবং উত্তর আমেরিকায় বাস করে। ইউরেশিয়া তে এরা গাছেই বাসা বাঁধে। এরা অভিবাসী ধরনের পাখি। খাবার থাকলে এরা থাকে। খাবার ফুরিয়ে গেলে এরা এলাকা ছেড়ে চলে যায়।
নালিশ (চলচ্চিত্র)
নালিশ ১৯৮২ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন মমতাজ আলী। এটি নায়িকা শাবানার প্রযোজনা সংস্থা এসএস প্রডাকশনস লিমিটেডের ব্যানারে নির্মিত হয়। এতে প্রধান চরিত্রে অভিনয় করেছেন শাবানা, উজ্জ্বল, ইলিয়াস কাঞ্চন, সুচরিতা, আদিল প্রমুখ। ছায়াছবিটি ৭ম জাতীয় চলচ্চিত্র পুরস্কারে শ্রেষ্ঠ চিত্রগ্রাহক (রঙিন) বিভাগে পুরস্কার অর্জন করে।
সঙ্গীত
নালিশ ছায়াছবিটির সঙ্গীত পরিচালনা করেছেন আলী হোসেন। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন রথীন্দ্রনাথ রায়।
পুরস্কার
জাতীয় চলচ্চিত্র পুরস্কার
আসমারার প্রধান মসজিদ
আসমারার প্রধান মসজিদ : এ মসজিদটি আল কুলাফাহ আল রাশিদান, আল কুয়াকা আল রাশিদিন বা আল খুলাফা আল রাশিউদিন নামে পরিচিত (جَـامِـع الْـخُـلَـفَـاء الـرَّاشِـدِيْـن) ইরিত্রিয়ার রাজধানী শহর আসমারার কেন্দ্রে অবস্থিত একটি মসজিদ। চার্চ অফ আওয়ার লেডি অফ দ্য রোজারি এবং এন্ডা মারিয়াম কপটিক ক্যাথেড্রাল সহ অনেকে এটিকে শহরের তিনটি বিশিষ্ট স্থাপনার মধ্যে একটি বলে মনে করা হয়। গুইডো ফেরাজা নামক এক স্থাপত্য শিল্পী দ্বারা ডিজাইন করা হয়। এটি ১৯৩৮ সালে বেনিটো মুসোলিনির উদ্যোগে নির্মিত হয়েছিল। যাতে মুসলিম জনসংখ্যা ৫০% এর বেশি হয়। আরবি শব্দগুচ্ছ আল-খুলাফা' আর-রাশিদিনের অর্থ "সঠিক পথের অনুসারী"। মসজিদটি আসমারা শহরের পুরাতন বাজারের কাছে একটি বড় খোলা চত্বরের মাথায় অবস্থিত।
ইতিহাস
১৯৩৮ সালে সমাপ্ত, এই বিশাল কমপ্লেক্সটি যুক্তিবাদী, শাস্ত্রীয় এবং ইসলামিক শৈলীর সমন্বয় করে তৈরি করা হয়েছে। তবে মসজিদের অভ্যন্তরটি শুধুমাত্র মুসলিমদের জন্য উন্মুক্ত তবে প্রধান দরজা দিয়ে সকল ধর্মের ব্যক্তিদের প্রবেশ করার অনুমতি রয়েছে।
বৈশিষ্ট্য
যুক্তিবাদী, ধ্রুপদী ও ইসলামিক স্থাপত্য শৈলীর সংমিশ্রণে মসজিদটি গুইডো ফেরাজা দ্বারা ডিজাইন করা হয়েছিল। মিনারটির শেষের দিকে, বাঁশিওয়ালা ও রোমান নকশা আছে। শহরের সমস্ত অংশ থেকে দৃশ্যমান হয়। ইতালীয় রোকোকো বা দেরী বারোক শৈলীর দুটি প্ল্যাটফর্ম ও দুটি ব্যালকনি রয়েছে। মিনারের নীচে, মসজিদের ফ্যাসিয়াতে একটি নিওক্লাসিক্যাল লগগিয়া (বহিরাগত গ্যালারী) রয়েছে যা তিনটি ভাগে বিভক্ত। ভবনের ডাবল কলামগুলি ডেকেমারে ট্র্যাভারটাইন থেকে তৈরি করা হয়েছে এবং ক্যারারা মার্বেল দিয়ে তৈরি উৎকৃষ্ট পাথর লাগানো হয়েছে। অন্যান্য বৈশিষ্ট্যের মধ্যে রয়েছে ইসলামিক গম্বুজ এবং খিলান। মসজিদের (مِـحْـرَاب  مِـحْـرَاب, একটি কুলুঙ্গি যা মক্কার দিকে মুখ করে) কারারা মার্বেল দিয়ে তৈরি। এই মসজিদের অন্যান্য এলাকায় একই ধরনের অতিরিক্ত মার্বেল ব্যবহার করা হয়েছে। মসজিদের সামনের খোলা উঠানটি জ্যামিতিক নকশায় কালো পাথরের স্ল্যাব দ্বারা আবৃত।
ইরিত্রিয়ার এই মসজিদটি দেশটির ৪২% সুন্নি মুসলিমদের জাতীয় ঐক্যের প্রতিক হিসাবে কাজ করে। দেশের বিভিন্ন শহর থেকে প্রতিনিয়ত এই মসজিদের সুন্নি মুসলিমরা নামাজ আদায় করতে আসে, এবং রমজান মাস ও জুম্মার নাজাজের সময় এই অংশগ্রহণ উল্লেখযোগ্য হারে থাকে। এছাড়াও মুসলমানদের বিভিন্ন উৎসবে এই মসজিদে নানা আয়োজন হয়ে থাকে। আসমারা শহরের সকল সুন্নি মুসলিমদের একত্রবদ্ধ করতে এই মসজিদের ভূমিকা রয়েছে।
গ্লাসগো বিশ্ববিদ্যালয়
গ্লাসগো বিশ্ববিদ্যালয় স্কটল্যান্ডের গ্লাসগোতে অবস্থিত একটি সরকারি গবেষণা বিশ্ববিদ্যালয়। পাপাল বুল দ্বারা ১৮৫২ সালে প্রতিষ্ঠিত এটি ইংরেজি-ভাষী বিশ্বের চতুর্থতম বিশ্ববিদ্যালয় এবং স্কটল্যান্ডের চারটি প্রাচীন বিশ্ববিদ্যালয়গুলির মধ্যে একটি। এডিনবরা, অ্যাবরদিন এবং সেন্ট অ্যান্ড্রুজ বিশ্ববিদ্যালয়গুলির পাশাপাশি বিশ্ববিদ্যালয়টি ১৮তম শতাব্দীতে স্কটিশ আলোকিতকরণের একটি অংশ ছিল।
প্রাক-আধুনিক যুগের বিশ্ববিদ্যালয়গুলির সাথে সাধারণ গ্লাসগো মূলত ধনী পটভূমির শিক্ষার্থীদের শিক্ষা প্রদান করে; তবে, উনিশ শতকে ক্রমবর্ধমান নগর ও বাণিজ্যিক মধ্যবিত্ত শ্রেণীর শিক্ষার্থীদের প্রয়োজনীয়তাও সরবরাহ করে এটি ব্রিটিশ উচ্চ শিক্ষায় অগ্রণী হয়ে ওঠে। গ্লাসগো বিশ্ববিদ্যালয় শিক্ষার্থীদের যে সকল পেশার জন্য প্রস্তুত করতে তাদের পরিষেবা দিয়েছে, সেগুলি হল - আইন, চিকিৎসা, সিভিল সার্ভিস, শিক্ষকতা ও গির্জা। এটি বিজ্ঞান ও প্রকৌশল ক্ষেত্রে পেশার জন্য স্বল্প কিন্তু ক্রমবর্ধমান সংখ্যক শিক্ষার্থীদের প্রশিক্ষণ প্রদান করেছে। ২০১৭–১৮ অর্থবছরের জন্য £৬১০.১ মিলিয়ন ব্যয়ের সাথে এই প্রতিষ্ঠানের বার্ষিক আয় ছিল £৬২৬.৫ মিলিয়ন ডলার যার মধ্যে £১৮০.8 মিলিয়ন ডলার গবেষণা অনুদান এবং চুক্তি থেকে আসে। এটি ইউনিভার্সিটিজ ২১, রাসেল গোষ্ঠী এবং ইউরোপীয় গবেষণা-নিবিড় বিশ্ববিদ্যালয়গুলির গিল্ডের সদস্য।
বিশ্ববিদ্যালয়টি মূলত শহরের হাই স্ট্রিটে অবস্থিত; ১৮৭০ সাল থেকে, এর প্রধান ক্যাম্পাসটি শহরের পশ্চিম প্রান্তের গিলমোরহিলে অবস্থিত। অতিরিক্ত হিসাবে, বেশ কয়েকটি বিশ্ববিদ্যালয় ভবন অন্য কোথাও অবস্থিত, যেমন বিয়ার্সডেনের ভেটেরিনারি স্কুল এবং ডামফ্রিসের ক্রিকটন ক্যাম্পাস।
প্রাক্তন শিক্ষার্থী বা বিশ্ববিদ্যালয়ের প্রাক্তন কর্মীদের মধ্যে জেমস উইলসন (আমেরিকার প্রতিষ্ঠাতা পিতা), দার্শনিক ফ্রান্সিস হ্যাচসন, ইঞ্জিনিয়ার জেমস ওয়াট, দার্শনিক ও অর্থনীতিবিদ অ্যাডাম স্মিথ, পদার্থবিদ লর্ড কেলভিন, সার্জন জোসেফ লিস্টার, সাত জন নোবেল বিজয়ী ও তিন ব্রিটিশ প্রধানমন্ত্রী রয়েছেন।
হোহোলা মসজিদ
হোহোলা মসজিদ পাপুয়া নিউ গিনির জাতীয় রাজধানী জেলার পোর্ট মোরেসবিতে অবস্থিত একটি মসজিদ। এটি দেশটির প্রথম মসজিদ। মসজিদটি সৌদি আরব ও মালেয়েশিয়ার সাহায্য নিয়ে ২০০৭ সালে প্রতিষ্ঠা করা হয়।
জোনাথন লি রিচেস
জোনাথন লি রিচেস (জন্ম ২৭ ডিসেম্বর, ১৯৭৬) একজন প্রাক্তন ফেডারেল বন্দী (বন্দী নাম্বার #৪০৯৪৮-০১৮) তিনি আমেরিকা যুক্তরাষ্ট্রের বিভিন্ন জেলা আদালতে দায়ের করেছেন এমন অনেক মামলার জন্য পরিচিত। রিচেসকে তারবার্তা জালিয়াতির অভিযোগে মামলাধীন একটি বিষয়ে তর্কাতর্কিরকারনে কেনটাকির ফেডারেল মেডিকেল সেন্টারে আটক করা হয়েছিল। তার মুক্তির তারিখ ছিল ৩০ এপ্রিল, ২০১২। বিনা অনুমতিতে পেনসিলভেনিয়া রাজ্যের পূর্ব জেলা ত্যাগ করার কারনে, ২০১২ সালের ডিসেম্বরে তার ফেডারেল প্রবেশন লঙ্ঘনের জন্য তাকে গ্রেপ্তার করা হয়েছিল। তিনি কানেকটিকাটে চলে আসেন এবং স্যান্ডি হুক প্রাথমিক বিদ্যালয়ের ঘটনার শ্যুটার অ্যাডাম লানজার মামার ছদ্মবেশ ধারণ করেছিলেন।
ইতিহাস
৮ ই জানুয়ারী, ২০০৬ সাল থেকে তিনি সারাদেশে ফেডারেল জেলা আদালতে ২৬০০ টিরও বেশি মামলা দায়ের করেছেন,  যার মধ্যে বেশ কয়েকটি সংবাদ মাধ্যমের দৃষ্টি আকর্ষণ করেছে।  তাঁর মামলা মোকদ্দমার সর্বাধিক বিখ্যাত আসামিদের মধ্যে হলেন নিউ ইংল্যান্ড প্যাট্রিয়টস কোচ বিল বেলিক, আমেরিকার প্রাক্তন রাষ্ট্রপতি জর্জ ডব্লু বুশ, আমেরিকার প্রাক্তন অ্যাটর্নি জেনারেল জেনেট রেনো, মার্থা স্টুয়ার্ট, ন্যাসকারের চালক জেফ গর্ডন, আটলান্টা ফ্যালকনসের প্রাক্তন কোয়ার্টারব্যাক মাইকেল ভিক, উদ্যোক্তা স্টিভ জবস, খ্যাতিমান ব্লগার পেরেজ হিলটন, সোমালি জলদস্যু, এবং পপ তারকা ব্রিটনি স্পিয়ার্স । তিনি প্রয়াত বেনজির ভুট্টো, পারভেজ মোশাররফ এবং ইমিগ্রেশন অ্যান্ড ন্যাচারালাইজেশন সার্ভিসকে ৭ই নভেম্বর ২০০৭ সালে পাকিস্তানে নির্বাসন থেকে রক্ষা করতে এবং তার কারাগার থেকে মুক্তি পেয়ে নির্যাতনের শিকার হওয়ার জন্য ২০১২ সালের মার্চ মাসে মামলা করেছিলেন। রিচেসকে নির্বাসন দেওয়ার কোনও প্রয়াসের এই মামলার বাইরে কোন প্রমাণ নেই।
২০০৮ সালের ৯ ই এপ্রিল, রিচ গ্র্যান্ড থেফট অটোর প্রকাশক টেক-টু, বিকাশকারী রকস্টার গেমস, এফসিআই উইলিয়ামসবার্গ এবং গ্র্যান্ড থেফট অটোর বিরুদ্ধে মার্কিন জেলা আদালতে অস্থায়ী নিয়ন্ত্রণের আদেশের জন্য একটি আবেদন করেছিলেন, দাবি করেন যে আসামিরা "আমাকে কারাগারে বন্দী রাখছিলো"। বন্দী বলেছিল, "আসামীরা পরিচয় চুরির ঘটনায় অবদান রেখেছিল। আসামীদের গেমসে যৌনতা, মাদক এবং হিংসা দেখায় যা আমার ক্ষতি করে।" রিচেস আরও বলেছিল, "আসামিরা আমাকে কারাগারে রেখেছিল। আমি হিংস্র বন্দীদের কাছ থেকে বিপদের মুখোমুখি হয়েছিলাম যে গ্র্যান্ড থেফট অটো খেলে আমাকে পরাজিত করবে এবং আমার সোনার যীশু ক্রস নিয়ে নিবে।"
সিরাজুল ইসলাম ভূঁইয়া
জন্ম ও প্রাথমিক জীবন
সিরাজুল ইসলাম ভূঁইয়া ১৯৪৬ সালে মাদারীপুর সদর উপজেলায় জন্মগ্রহণ করেন।
রাজনৈতিক ও কর্মজীবন
সিরাজুল ইসলাম ভূঁইয়া জাতীয় পার্টির রাজনীতির সাথে জড়িত ছিলেন। পরে বিএনপিতে যোগ দিয়ে মাদারীপুর জেলার উপদেষ্টা হিসেবে দায়িত্ব পালক করেন। তিনি ছিলেন একজন মুক্তিযোদ্ধা। তিনি মাদারীপুর জেলা পরিষদ চেয়ারম্যান ও মাদারীপুর বণিক সমিতির সভাপতি হিসেবেও দায়িত্ব পালন করেন। তিনি মাদারীপুর-২ আসন থেকে ১৯৮৮ সালের জাতীয় সংসদে জাতীয় পার্টি থেকে নির্বাচিত সংসদ সদস্য।
মৃত্যু
সিরাজুল ইসলাম ভূঁইয়া ১৫ ফেব্রুয়ারি ২০১৬ সালে মাদারীপুরের নিজ বাসায় মৃত্যুবরণ করেন।
মোহাম্মদ মিঠুন
মোহাম্মদ মিঠুন আলী (জন্ম: ১৩ ফেব্রুয়ারি ১৯৯১) বাংলাদেশের একজন ক্রিকেটার। বাংলাদেশ জাতীয় ক্রিকেট দলের অন্যতম সদস্য মিঠুন আলী’র টুয়েন্টি২০ আন্তর্জাতিক ক্রিকেট খেলায় অভিষেক ঘটে সফরকারী শ্রীলঙ্কা ক্রিকেট দলের বিপক্ষে। ১২ ফেব্রুয়ারি, ২০১৪ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টি২০আইয়ে তিনি অভিষিক্ত হন। প্রথম-শ্রেণীর ক্রিকেটে ২০০৬/০৭ মৌসুমে সিলেট বিভাগের হয়ে ক্রিকেটে তার প্রথম অংশগ্রহণ। খেলায় তিনি মূলতঃ উইকেট-রক্ষক হিসেবে অংশগ্রহণ করে থাকেন। পাশাপাশি ডানহাতে ব্যাটিং করে থাকেন। বাংলাদেশ প্রিমিয়ার লীগে (বিপিএল) তিনি বরিশাল বার্নার্সের হয়ে খেলেন।
খেলোয়াড়ী জীবন
২০০৮ সালের আইসিসি অনূর্ধ্ব-১৯ ক্রিকেট বিশ্বকাপে উইকেট-রক্ষক হিসেবে দলের সদস্য মনোনীত হন। অ্যাডাম গিলক্রিস্টকে তিনি তার আদর্শ মনে করেন, যিনি আক্রমণাত্মক ব্যাটিংয়ে অগ্রসর হন। ২০০৮-০৯ মৌসুমে ঘরোয়া ক্রিকেটে সীমিত ওভারের খেলায় ১০৫ গড়ে ২৮৫ রান করেন। এ সাফল্যে ও আক্রমণাত্মক ব্যাটিংয়ের দরুন তাকে ইংল্যান্ডে অনুষ্ঠিত আইসিসি বিশ্ব টুয়েন্টি২০ প্রতিযোগিতায় দলের সদস্য মনোনীত করা হয়।
২০১০ সালের নভেম্বরের শেষদিকে চীনের গুয়াংজুতে অনুষ্ঠিত এশিয়ান গেমসের ক্রিকেটে ১৩-সদস্যবিশিষ্ট বাংলাদেশ ক্রিকেট দলের অন্যতম সদস্য ছিলেন তিনি। চূড়ান্ত খেলায় আফগানিস্তান ক্রিকেট দলের বিপক্ষে বাংলাদেশ পাঁচ উইকেটে জয়লাভ করে। এরফলে বাংলাদেশ দল এশিয়ান গেমসে প্রথম স্বর্ণপদক লাভ করে।
জলবায়ু ব্যবস্থা
পৃথিবীর জলবায়ু ব্যবস্থার পাঁচটি মুখ্য উপাদান : এট্মোস্ফ্যায়ার (বায়ু), হাইড্রোস্ফ্যায়ার (পানি), ক্রিয়োস্ফ্যায়ার (বরফ এবং ভূগর্ভস্থ হিমায়িত অঞ্চল), লিথোস্ফ্যায়ার (পৃথিবীর উপরস্থ পাহাড়ী স্তর) এবং বায়োস্ফ্যায়ার (জীবিত বস্তু) এর মিথস্ক্রিয়ার মাধ্যমে গঠিত। জলবায়ু হচ্ছে সাধারণত ৩০ বছরের বেশি সময়ের গড় আবহাওয়া, এবং এটি নির্ধারিত হয় জলবায়ু ব্যবস্থার বিভিন্ন প্রক্রিয়া যেমনঃ সমুদ্রের স্রোত, বায়ু প্রবাহের ধরন ইত্যাদির সমন্বয়ের মাধ্যমে। বায়ুমন্ডল এবং সমুদ্রের প্রবাহ মূলত সৌর বিকিরণ এবং ক্রান্তীয় অঞ্চল থেকে যেসব অঞ্চলে কম সৌরশক্তি পাওয়া যায় সেসব অঞ্চলে তাপ পরিবহনের মাধ্যমে চালিত হয়। পানি চক্র ও জলবায়ু ব্যবস্থার সর্বত্র জুড়ে শক্তি প্রবাহিত করে। এছাড়াও জীবনের জন্য প্রয়োজনীয় বিভিন্ন রাসায়নিক পদার্থ প্রতিনিয়ত বিভিন্ন উপাদানগুলোর মধ্যে পুনর্ব্যবহৃত হচ্ছে।
অভ্যন্তরীণ পরিবর্তনশীলতা এবং বাহ্যিক শক্তির কারণে জলবায়ু ব্যবস্থার পরিবর্তন হতে পারে। এই বাহ্যিক শক্তিগুলো প্রাকৃতিক যেমনঃ সৌর তীব্রতার ভিন্নতা এবং আগ্নেয়গিরির অগ্ন্যুৎপাত অথবা মনুষ্যসৃষ্ট হতে পারে। মূলত মানুষের জীবাশ্ম জ্বালানী দহনের জন্য সৃষ্ট আবদ্ধ তাপের সঞ্চিত হওয়ার গ্রীন হাউজ গ্যাস, কারণেই বৈশ্বিক উষ্ণায়ন ঘটছে। মানুষের কার্যক্রমের দ্বারা শীতল এরোসল ও নিঃসরিত হচ্ছে। কিন্তু এর দ্বারা সৃষ্ট সামগ্রিক প্রভাব গ্রিন হাউজ গ্যাসের প্রভাবের চেয়ে কম। জলবায়ু ব্যবস্থার বিভিন্ন উপাদানগুলোর প্রতিক্রিয়া প্রক্রিয়ার মাধ্যমে পরিবর্তনগুলো আরো বৃদ্ধি পেতে পারে।
জলবায়ু ব্যবস্থার উপাদানসমূহ
এট্মোস্ফ্যায়ার স্তরটি পৃথিবীকে আচ্ছাদিত করে রাখে এবং এটি ভূপৃষ্ঠ থেকে কয়েকশত কিলোমিটার পর্যন্ত বিস্তৃত। এর অধিকাংশ নিষ্ক্রিয় নাইট্রোজেন (৭৮%), অক্সিজেন (২১%) এবং আর্গন (০.৯%) নিয়ে গঠিত। অনেকে বায়ুমন্ডলে জলীয় বাষ্প এবং কার্বন ডাইঅক্সাইড এর মত গ্যাসকে জলবায়ু ব্যবস্থার জন্য গুরুত্বপূর্ণ হিসেবে চিহ্নিত করে কারণ এরা গ্রীন হাউজ গ্যাস যা সূর্য এর দৃশ্যমান আলোকরশ্মিকে স্তর ভেদ করে ভূপৃষ্ঠে আসতে দেয় কিন্তু ভূপৃষ্ঠ থেকে নিঃসৃত ইনফ্রারেড বিকিরণ কে বাধা দেয় যা সুর্যের বিকিরণ কে সমতায় আনে। এর ফলে ভূপৃষ্ঠের তাপমাত্রা বৃদ্ধি পায়। পানি চক্র হচ্ছে পরিবেশে পানির অবস্থা পরিবর্তন ও চলাচল।  পানি চক্র শুধু বৃষ্টিপাতের এর ধরন ই নির্দেশ করে না, বরং এটি সমগ্র জলবায়ু ব্যবস্থার শক্তি স্থানান্তর কেও প্রভাবিত করে।
হাইড্রোস্ফ্যায়ার পৃথিবীর সকল তরল পানি ধারণ করে যার বেশির ভাগই পৃথিবীর সমুদ্র অংশে থাকে। সমুদ্র ভূপৃষ্ঠের ৭১% জায়গা জুড়ে অবস্থান করে যার গড় গভীরতা প্রায় ৪ কিলোমিটার (২.৫ মাইল) এবং এটি এটমোস্ফ্যায়ার এর চেয়ে যথেষ্ট পরিমাণ বেশি তাপ ধারণ করতে পারে। এটি সামুদ্রিক পানি ধারণ করে যাতে লবণের গড় পরিমাণ ৩.৫% কিন্তু এই পরিমাণ স্থানভেদে ভিন্ন হতে পারে। সমুদ্রের মোহনায় লোনা জল পাওয়া যায় এবং বেশির ভাগই মিঠা পানি। মোট পানির ২.৫%  বরফ এবং তুষার আকারে জমা থাকে।
ক্রিয়োস্ফ্যায়ার জলবায়ু ব্যবস্থার যেসব অংশে পানি কঠিন অবস্থায় থাকে সেসব অংশ ধারণ করে। এর মধ্যে রয়েছে সমুদ্রের বরফ, বরফের আচ্ছাদন, ভূগর্ভস্থ হিমায়িত অঞ্চল, তুষার আচ্ছাদন। দক্ষিণ গোলার্ধএর চেয়ে উত্তর গোলার্ধএ বেশি ভূমি থাকায় এই গোলার্ধের  একটি বিশাল অংশ বরফে আচ্ছাদিত থাকে। দুই গোলার্ধে প্রায় একই পরিমাণ সামুদ্রিক বরফ রয়েছে। সবচেয়ে শীতল জমাট পানি রয়েছে গ্রীনল্যান্ড এবং এন্টার্কটিকার বরফ শীটে যার গড় উচ্চতা প্রায় ২ কিলোমিটার (১.২ মাইল)। এই বরফ শীটগুলো ধীরে ধীরে কিনারার দিকে প্রবাহিত হয়।
পৃথিবীর ভূত্বক, বিশেষত পাহাড় এবং উপত্যকা, বৈশ্বিক বায়ুপ্রবাহের ধরন ঠিক করে: বিস্তীর্ণ পর্বতশ্রেণী বায়ুপ্রবাহে বাধা দেয় এবং কোথায় কতটুকু বৃষ্টি হবে সেক্ষেত্রে প্রভাব ফেলে। যেসকল স্থান সমুদ্রের চেয়ে দূরে সেসকল স্থানের চেয়ে উন্মুক্ত সমুদ্রের কাছাকাছি স্থানে পরিমিত আবহাওয়া দেখা যায়। জলবায়ু মডেলিংয়ের ক্ষেত্রে,ভূমি সাধারণত স্থির হিসাবে বিবেচিত হয় কারণ জলবায়ু ব্যবস্থার অন্যান্য উপাদানগুলোর তুলনায় এটি খুব ধীরে ধীরে পরিবর্তিত হয়। মহাদেশগুলোর অবস্থান সমুদ্রের জ্যামিতি নির্ধারণ করে তথা সমুদ্রের সঞ্চালনের ধরনকে প্রভাবিত করে। সমুদ্রের অবস্থানসমূহ বিশ্বজুড়ে তাপ এবং আর্দ্রতার স্থানান্তর নিয়ন্ত্রণে  তথা বৈশ্বিক জলবায়ু নির্ধারণে গুরুত্বপূর্ণ।
সর্বশেষে, বায়োস্ফ্যায়ার ও জলবায়ু ব্যবস্থার অন্যান্য উপাদানের সাথে সম্পর্কযুক্ত। উদ্ভিদ প্রায়শই নীচের মাটির তুলনায় গাঢ় বা হালকা হয়, ফলে কম বা বেশি সূর্যের তাপ উদ্ভিদযুক্ত অঞ্চলে আটকে পড়ে। উদ্ভিদ পানি ধরে রাখতে ভাল কাজ করে, যা এরা শিকড় দিয়ে টেনে নেয়। উদ্ভিদ ছাড়া পানিগুলো নিকটতম নদী কিংবা অন্য জলাশয়ে চলে যেত। যার পরিবর্তে উদ্ভিদের দ্বারা গৃহীত পানি বাষ্পীভূত হয়ে পানি চক্রে ভূমিকা রাখে। বৃষ্টিপাত এবং তাপমাত্রা বিভিন্ন উদ্ভিদ অঞ্চলগুলোকে প্রভাবিত করে। ছোট ফাইটোপ্ল্যাঙ্ক্টনের বৃদ্ধি দ্বারা সমুদ্রের জল থেকে কার্বন আত্তীকরণ প্রায় বায়ুমণ্ডল থেকে উদ্ভিদের আত্তীকরণের মতই। যদিও মানুষ প্রযুক্তিগত ভাবে বায়োস্ফ্যায়ার এর অংশ, তবুও পৃথিবীর জলবায়ু ব্যবস্থায় মানুষকে একটি পৃথক উপাদান, এনথ্রোপোস্ফ্যায়ার হিসেবে গণ্য করা হয়, কারণ এই গ্রহের উপর মানুষের একটি বিশাল প্রভাব রয়েছে।
শক্তি এবং সাধারণ সঞ্চালন
মেরু অঞ্চলগুলির তুলনায় অধিক শক্তি ক্রান্তীয় অঞ্চলে পৌঁছে যায় এবং পরবর্তীতে তাপমাত্রার পার্থক্য বায়ুমণ্ডল এবং সমুদ্রএর বিশ্বব্যাপী প্রবাহকে চালনা করে।]] বায়ু যখন উষ্ণতর হয় তখন উত্থিত হয়, মেরু দিকে প্রবাহিত হয় এবং যখন এটি শীতল হয়ে যায় তখন আবার নিরক্ষ রেখায় ফিরে আসে। কৌণিক ভরবেগের সংরক্ষণের কারণে, পৃথিবীর আবর্তন উত্তর গোলার্ধের বায়ুকে ডানে এবং দক্ষিণ গোলার্ধে বামে প্রবাহিত করে, এইভাবে স্বতন্ত্র বায়ুমণ্ডলীয় কোষ গঠন করে। মৌসুমে এবং ঋতুভেদে বায়ু এবং বৃষ্টিপাতের পরিবর্তন যা সাধারণত ক্রান্তীয় অঞ্চলে অধিক দেখা যায়, এটি সমুদ্রের চেয়ে স্থলভাগের বেশি সহযে উত্তপ্ত হওয়ার কারণে ঘটে। তাপমাত্রার পার্থক্য স্থির বাতাস চালনা করে ভূমি ও সমুদ্রের মধ্যে চাপের পার্থক্য সৃষ্টি করে।
মহাসাগরের পানিতে অধিক লবণ থাকে যার ঘনত্ব বেশি এবং ঘনত্বের পার্থক্য মহাসাগর সঞ্চালনে গুরুত্বপূর্ণ ভূমিকা পালন করে। থার্মোহেলাইন সঞ্চালন ক্রান্তীয় অঞ্চল থেকে মেরু অঞ্চলে তাপ স্থানান্তর করে। বাতাসের সাথে মিথস্ক্রিয়া দ্বারাও মহাসাগর সঞ্চালন চালিত হয়। লবণের উপাদানসমূহ হিমাঙ্কের তাপমাত্রাকেও প্রভাবিত করে। পানির উল্লম্ব চলাচল আপহুয়েলিং নামক প্রক্রিয়ায় উপরিভাগে শীতল পানি বয়ে আনতে পারে, যা উপরের বাতাসকে শীতল করে।
পানি চক্র
পানিচক্র বা পানিবিদ্যুৎ চক্র বর্ণনা করে যে কীভাবে এটি পৃথিবীর উপরিস্তর এবং বায়ুমণ্ডলের মধ্যে ক্রমাগত চলাচল করে। উদ্ভিদ বাষ্পীভবন করে এবং সূর্যের আলো মহাসাগর এবং অন্যান্য জলাশয় থেকে পানি বাষ্পীভূত করে লবণ এবং অন্যান্য খনিজগুলি রেখে যায়। বাষ্পীভূত মিঠা পানির পরবর্তীতে আবার বৃষ্টি হয়ে পৃষ্ঠে পতিত হয়। বৃষ্টিপাত এবং বাষ্পীভবন সারা পৃথিবীতে সমানভাবে বিতরণ করা হয় না, কিছু অঞ্চল যেমন গ্রীষ্মমণ্ডলীয় অঞ্চলে বাষ্পীভবনের চেয়ে বৃষ্টিপাত বেশি হয় এবং অন্য অঞ্চলে বৃষ্টিপাতের চেয়ে বাষ্পীভবন বেশি থাকে। জলের বাষ্পীভবনের জন্য প্রচুর পরিমাণে শক্তি প্রয়োজন, যেখানে ঘনীভবনের সময় প্রচুর পরিমাণে তাপ নির্গত হয়। এই সুপ্ত তাপ বায়ুমণ্ডলের শক্তির প্রাথমিক উৎস।
জৈবরাসায়নিক চক্র
জীবনের জন্য প্রয়োজনীয় রাসায়নিক উপাদানগুলো জলবায়ু ব্যবস্থার বিভিন্ন উপাদানগুলির মাধ্যমে ক্রমাগত চক্রাকারে ঘুরছে। কার্বন চক্র জলবায়ুর জন্য সরাসরি গুরুত্বপূর্ণ কারণ এটি বায়ুমণ্ডলে দুটি গুরুত্বপূর্ণ গ্রীন হাউস গ্যাস: কার্বন ডাইঅক্সাইড এবং মিথেন এর ঘনত্ব নির্ধারণ করে। কার্বন চক্রের দ্রুত অংশে গাছপালা সালোকসংশ্লেষণ এর মাধ্যমে বায়ুমণ্ডল থেকে কার্বন ডাই অক্সাইড গ্রহণ করে; এটি পরবর্তীতে জীবিত প্রাণীদের শ্বাস-প্রশ্বাসের মাধ্যমে পুনরায় নির্গত হয়। ধীর কার্বন চক্রের অংশ হিসাবে, আগ্নেয়গিরি কার্বন ডাই-অক্সাইড ছেড়ে দেয়, পৃথিবীর ভূত্বক এবং আচ্ছাদন থেকে কার্বন ডাই অক্সাইড মুক্ত করে। যেহেতু বায়ুমন্ডলের কার্বন ডাইঅক্সাইড বৃষ্টিকে কিছুটা অ্যাসিডিক করে তোলে, এই বৃষ্টি আস্তে আস্তে কিছু শিলাকে দ্রবীভূত করতে পারে, এটি একটি প্রক্রিয়া যা ওয়েদারিং হিসাবে পরিচিত। এই প্রক্রিয়ায় যে খনিজগুলো নির্গত হয়, সেগুলো সমুদ্রে স্থানান্তরিত হয়, জীবিত প্রাণী দ্বারা ব্যবহৃত হয় যার অবশেষে পাললিক শিলা গঠন করতে পারে এবং কার্বনকে লিথোস্ফিয়ারে ফিরিয়ে আনতে পারে।
নাইট্রোজেন চক্র সক্রিয় নাইট্রোজেনের প্রবাহ বর্ণনা করে। বায়ুমণ্ডলীয় নাইট্রোজেন নিষ্ক্রিয়, তাই জীবজগতের বিল্ডিং ব্লক হিসাবে ব্যবহারের আগে মাইক্রো-অর্গানিজমগুলো প্রথমে ফিক্সিং নাইট্রোজেন নামক প্রক্রিয়ায় একে সক্রিয় নাইট্রোজেন যৌগে রূপান্তরিত করে। মানুষের কার্যকলাপ কার্বন চক্র এবং নাইট্রোজেন চক্র উভয় ক্ষেত্রেই গুরুত্বপূর্ণ ভূমিকা পালন করে: জীবাশ্ম জ্বালানীর জ্বলন লিথোস্ফিয়ার থেকে এটমোস্ফ্যায়ারে কার্বনকে স্থানান্তরিত করে, এবং সার এর ব্যবহারের ফলে উপলব্ধ নাইট্রোজেনের পরিমাণ যথেষ্ট পরিমাণে বৃদ্ধি পেয়েছে।
জলবায়ু ব্যবস্থার মধ্যবর্তী পরিবর্তন
জলবায়ু প্রতিনিয়ত পৃথিবীর জীবদ্দশায় সময়সীমাগুলোতে পরিবর্তিত হচ্ছে। জলবায়ু ব্যবস্থার নিজস্ব উপাদান এবং গতিশক্তি দ্বারা সৃষ্ট পরিবর্তনগুলোকে অভ্যন্তরীণ জলবায়ু পরিবর্তনশীলতা বলা হয়। জলবায়ু ব্যবস্থার বাইরের ঘটনা ও জলবায়ু ব্যবস্থায় বাহ্যিক শক্তি প্রয়োগ করতে পারে (উদাঃ পৃথিবীর কক্ষপথে পরিবর্তন)। দীর্ঘস্থায়ী পরিবর্তনগুলো যা কমপক্ষে ৩০ বছর পর্যন্ত স্থায়ী হয়,তাকে সাধারণত জলবায়ু পরিবর্তন হিসেবে চিহ্নিত করা হয়। এটি জলবায়ু পরিবর্তন হিসাবে চিহ্নিত হয়, যদিও এই পরিবর্তন সাধারণত বর্তমান বৈশ্বিক জলবায়ু পরিবর্তনকে বোঝায়। জলবায়ু পরিবর্তিত হলে, একে অপরের উপর প্রভাব তৈরি করতে পারে, জলবায়ু ফিডব্যাকস সিরিজ হিসেবে( যেমনঃ আল্ভেডো চেঞ্জস)  এই সিরিজটিতে সিস্টেমের অন্যান্য অংশগুলিতে প্রভাবিত করে, ফলে বিভিন্ন রকমের পরিবর্তন দেখা যায়। (উদাঃ সমুদ্রের স্তর বৃদ্ধি)
অভ্যন্তরীণ পরিবর্তনশীলতা
জলবায়ু ব্যবস্থার উপাদানগুলো অবিচ্ছিন্নভাবে পরিবর্তিত হয়, এমনকি বাহ্যিক বল ছাড়াই (বাহ্যিক বল প্রয়োগ)। বায়ুমণ্ডলের একটি উদাহরণ হল উত্তর আটলান্টিক অসিলেশন (এনএও), যা বায়ুমণ্ডলীয় চাপ উঠা-নামা নিয়ে কাজ করে। পর্তুগিজ আজোরগুলিতে সাধারণত উচ্চ চাপ থাকে,আবার আইল্যান্ডএর উপর প্রায়শই কম চাপ থাকে। চাপের এই পার্থক্য মধ্য ইউরেশিয়া পর্যন্ত উত্তর আটলান্টিক অঞ্চলের আবহাওয়ার নিদর্শনগুলিকে প্রভাবিত করে। উদাহরণস্বরূপ, গ্রিনল্যান্ড এবং কানাডার আবহাওয়া ইতিবাচক এনএও এর সময় শীতল এবং শুষ্ক। উত্তর আটলান্টিক অসিলেশনের বিভিন্ন ধাপ একাধিক দশক ধরে ধরে স্থায়ী হতে পারে।
সমুদ্র এবং বায়ুমণ্ডল একসাথে স্বতঃস্ফূর্তভাবে অভ্যন্তরীণ জলবায়ু পরিবর্তনশীলতা তৈরিতে কাজ করতে পারে যা একসাথে বছরের পর বছর কয়েক দশক ধরে অব্যাহত থাকতে পারে। এই ধরনের পরিবর্তনশীলতার উদাহরণগুলির মধ্যে রয়েছে এল নিনো –সাউদার্ন অসিলেশন, প্যাসিফিক ডিকেডাল অসিলেশন, এবং আটলান্টিক মাল্টিডিকেডাল অসিলেশল। এই ভিন্নতাগুলি গভীর মহাসাগর এবং বায়ুমণ্ডলের মধ্যে তাপ পুনরায় বিতরণের মাধ্যমে বৈশ্বিক গড় পৃষ্ঠে তাপমাত্রাকে প্রভাবিত করতে পারে; আবার মেঘ, জলীয় বাষ্প বা সমুদ্রের বরফ বিতরণকে পরিবর্তন করে পৃথিবীর মোট শক্তি বাজেটকেও প্রভাবিত করতে পারে।
এই অসিলেশনগুলোর মহাসাগরীয় দিকগুলি বায়ুমণ্ডলের চেয়ে শত গুণ বেশি ভর থাকার কারণে শতবর্ষ সময়সীমার উপর পরিবর্তনশীলতা তৈরি করতে পারে এবং যার ফলে খুব উচ্চ আয়তনমিতিক তাপধারণ ক্ষমতা।তাপীয় জড়তা ও তৈরি হয়। উদাহরণস্বরূপ, মহাসাগর প্রক্রিয়াগুলির পরিবর্তন যেমন থার্মোলেলাইন সংবহন বিশ্বের মহাসাগরে তাপ পুনরায় বিতরণে মূল ভূমিকা পালন করে। অভ্যন্তরীণ পরিবর্তনশীলতা বোঝা বিজ্ঞানীদের সাম্প্রতিক জলবায়ু পরিবর্তনে গ্রীন হাউস গ্যাসগুলোকে দায়ী করতে সহায়তা করেছিল।
বাহ্যিক জলবায়ু প্রভাবক
দীর্ঘ সময়সীমার মধ্যে, জলবায়ু সাধারণত সিস্টেমের মধ্যে কতটা শক্তি আছে এবং কোথায় যাচ্ছে তা দ্বারা নির্ধারিত হয়। যখন পৃথিবীর শক্তির বাজেট পরিবর্তন হয়, জলবায়ুও সেটি অনুসরণ করে। জ্বালানি বাজেটের পরিবর্তনকে বল প্রয়োগ বলা হয় এবং জলবায়ু ব্যবস্থার পাঁচটি উপাদানের বাইরে কোনও কিছুর কারণে যখন এই পরিবর্তন ঘটে তখন একে বাহ্যিক বল প্রয়োগ বলা হয়। উদাহরণস্বরূপ, আগ্নেয়গিরির ফলে পৃথিবীর অভ্যন্তরে যে প্রক্রিয়া ঘটে তা জলবায়ু ব্যবস্থার অংশ হিসাবে বিবেচিত হয় না। সৌর ভিন্নতা এবং গ্রহাণুর আগমন মতো গ্রহের বাইরের পরিবর্তনগুলোঅ মানুষের ক্রিয়ার মত জলবায়ু ব্যবস্থার পাঁচটি উপাদানের জন্য "বাহ্যিক"।
আগত সূর্যালোক
সূর্য পৃথিবীতে শক্তির প্রধান উৎস এবং এটি বায়ুমণ্ডলীয় সঞ্চালন পরিচালনা করে। ১১ বছরের সৌর চক্র ]] এবং দীর্ঘমেয়াদী সময়ের স্কেল সহ সূর্য থেকে আসা শক্তির পরিমাণ কম সময়ের স্কেলগুলিতেও পরিবর্তিত হয়। যদিও সৌর চক্রটি সরাসরি পৃথিবীর পৃষ্ঠকে উষ্ণ এবং শীতল করার পক্ষে খুব ছোট, এটি বায়ুমণ্ডলের একটি উচ্চতর স্তর, স্ট্যাটোস্ফ্যায়ার কে সরাসরি প্রভাবিত করে যা পৃষ্ঠের কাছাকাছি বায়ুমণ্ডলে প্রভাব ফেলতে পারে।
গ্রীন হাউস গ্যাসসমূহ
গ্রিনহাউস গ্যাসগুলো বায়ুমণ্ডলের নীচের অংশে দীর্ঘতরঙ্গ বিকিরণ শোষণ করে তাপকে আবদ্ধ করে ফেলে। পৃথিবীর অতীতে, অনেকগুলো প্রক্রিয়া গ্রিনহাউস গ্যাসের ঘনত্বের পরিবর্তনে ভূমিকা রেখেছিল। বর্তমানে, মানুষের দ্বারা তৈরি নির্গমন কিছু গ্রিনহাউস গ্যাসের ঘনত্বের বৃদ্ধির কারণ, যেমন CO2, মিথেন এবং N2O গ্রিনহাউস প্রভাবের প্রধান অবদানকারী হল মেঘ(~ ২৫%) এবং কার্বন ডাই অক্সাইড (~ ২০%) এর সাথে জলীয় বাষ্প (~৫০%), এটি গুরুত্বপূর্ণ ভূমিকা পালন করে। যখন দীর্ঘকালীন স্থায়ী গ্রীনহাউস গ্যাসের ঘনত্ব (যেমনঃ ) বৃদ্ধি করা হয় এবং তাপমাত্রা বৃদ্ধি পায় তখন জলীয় বাষ্পের পরিমাণও বৃদ্ধি পায়, যাতে জলীয় বাষ্প এবং মেঘগুলি বাহ্যিক জাল হিসাবে দেখা যায় না, পরিবর্তে ফিডব্যাক হিসাবে দেখা যায়। রক ওয়েদারিং একটি খুব ধীর প্রক্রিয়া যা বায়ুমণ্ডল থেকে কার্বনকে সরিয়ে দেয়।
এরোসল এবং অগ্ন্যুৎপাত
বায়ুমণ্ডলে তরল এবং কঠিন কণাগুলোকে, সম্মিলিতভাবে এরোসল নামকরণ করা হয়, যা জলবায়ুর উপর বিভিন্ন প্রভাব ফেলে। কিছু প্রাথমিক প্রভাব হল সূর্যের আলো ছড়িয়ে দেয় এবং এর ফলে গ্রহকে শীতল করে, আবার অন্যরা সূর্যের আলো শোষণ করে এবং বায়ুমণ্ডলকে উষ্ণ করে। পরোক্ষ প্রভাবের মধ্যে রয়েছে এরোসলগুলো মেঘের ঘনীভবন নিউক্লিয়াই হিসাবে কাজ করতে পারে এবং মেঘের গঠনকে উদ্দীপিত করে। এরোসলগুলোর প্রাকৃতিক উৎসের মধ্যে সামুদ্রিক স্প্রে, খনিজ ধূলা এবং আগ্নেয়গিরি অন্তর্ভুক্ত, তবে মানুষ ও জীবাশ্ম জ্বালানীর দহনের মাধ্যমে বায়ুমণ্ডলে অ্যারোসোলগুলি মুক্ত করায় ভূমিকা রাখে। এরোসলগুলো নির্গত গ্রিনহাউস গ্যাসের উষ্ণতর প্রভাবগুলোর একটি অংশকে প্রতিহত করে, তবে শুধুমাত্র কয়েক বছর বা তারও কম সময়ের মধ্যে তারা পৃষ্ঠে ফিরে না আসা পর্যন্ত।
যদিও আগ্নেয়গিরি প্রযুক্তিগতভাবে লিথোস্ফিয়ারের অন্তর্ভুক্ত, যা নিজেই জলবায়ু ব্যবস্থার একটি অংশ, অগ্নুৎপাত বাহ্যিক এজেন্ট হিসাবে সংজ্ঞায়িত হয়েছে। গড়ে প্রতি শতাব্দীতে কেবলমাত্র কয়েকটি আগ্নেয়গিরির অগ্ন্যুৎপাত ঘটে যা এক বছরেরও বেশি সময় ধরে পৃথিবীর জলবায়ুকে প্রভাবিত করে স্ট্র্যাটোস্ফ্যায়ারএ একাধিক টন সালফার ডাই অক্সাইড নির্গমনের মাধ্যমে। সালফার ডাই অক্সাইড রাসায়নিকভাবে এরোসলগুলোতে রূপান্তরিত হয় যা পৃথিবীর পৃষ্ঠে সূর্যের আলোর একটি অংশ অবরুদ্ধ করে শীতলকরণের কারণ হয়ে দাঁড়ায়। ছোট বিস্ফোরণগুলি বায়ুমণ্ডলকে খুব সূক্ষ্মভাবে প্রভাবিত করে।
ভূমি ব্যবহার পরিবর্তন
বন উজাড় করা বা জমির মানুষের ব্যবহারের অন্যান্য পরিবর্তনগুলো জলবায়ুকে প্রভাবিত করতে পারে। এটি একটি অঞ্চলের প্রতিচ্ছবি পরিবর্তন করতে পারে, ফলে অঞ্চলটি কম বা বেশি সূর্যের আলো ধারণ করতে পারে। এছাড়াও, উদ্ভিদের মিথস্ক্রিয়া পানিচক্রের সাথে সম্পর্কযুক্ত,যার ফলে বৃষ্টিপাতও প্রভাবিত হয়। ভূমিতে অগ্নিকাণ্ড বায়ুমণ্ডলে গ্রিনহাউস গ্যাস নির্গত করে এবং কালো কার্বন ছেড়ে দেয় যা তুষারকে আরও গাঢ় করে তোলে এবং এর গলে যাওয়া সহজ করে তোলে।
প্রতিক্রিয়া এবং ফিডব্যাকস
জলবায়ু ব্যবস্থার বিভিন্ন উপাদান বাহ্যিক বলে বিভিন্নভাবে সাড়া দেয়। উপাদানগুলির মধ্যে একটি গুরুত্বপূর্ণ পার্থক্য হল তারা যে বেগে বাহ্যিক বলের উপরে প্রতিক্রিয়া দেখায়। এট্মোস্ফ্যায়ার সাধারণত কয়েক ঘন্টা থেকে কয়েক সপ্তাহের মধ্যে সাড়া দেয়, যেখানে গভীর মহাসাগর এবং বরফের চাদর এক নতুন ভারসাম্য অর্জন করতে শতাব্দী থেকে সহশ্রাব্দ পর্যন্ত সময় নেয়।
একটি বাহ্যিক বলের প্রতি প্রাথমিক প্রতিক্রিয়া নেতিবাচক ফিডব্যাক দ্বারা দুর্বল হয়ে যেতে পারে কিংবা ইতিবাচক ফিডব্যাক দ্বারা বৃদ্ধি পেতে পারে। উদাহরণস্বরূপ, সৌর তীব্রতার উল্লেখযোগ্য হ্রাস দ্রুত পৃথিবীতে তাপমাত্রা হ্রাসের দিকে নিয়ে যায়, যার ফলে বরফ এবং তুষারের আচ্ছাদন প্রসারিত হতে পারে। অতিরিক্ত তুষার এবং বরফের উচ্চতর আলবেডো বা প্রতিচ্ছবি রয়েছে এবং তাই পুরো জলবায়ু ব্যবস্থার দ্বারা শোষিত হওয়ার আগে সূর্যের আরও অনেক বেশি বিকিরণ মহাকাশে ফিরে আসে; এর ফলে পৃথিবী আরও শীতল হয়ে যায়।
রাম লক্ষ্মণ মাহাতো
রাম লক্ষ্মণ মাহাতো (c. ১৯৪৬ – ৩১ জানুয়ারি ২০২০) ভারতের বিহারের একজন রাজনীতিবিদ ছিলেন যিনি জনতা দল (সংযুক্ত) এর রাজনীতির সাথে যুক্ত ছিলেন। তিনি বিহার বিধানসভার একজন বিধায়ক ছিলেন। এছাড়া, বিহার সরকারের একজন মন্ত্রী হিসেবেও দায়িত্ব পালন করেছেন তিনি।
জীবনী
রাম লক্ষ্মণ মাহাতো ১৯৯৫ সালে জনতা দলের প্রার্থী হিসেবে দলসিংসরাই বিধানসভা কেন্দ্রের বিধায়ক হিসেবে নির্বাচিত হন। ১৯৯৬ সালে তিনি বিহার সরকারের খাদ্য ও সরবরাহ মন্ত্রী হিসেবে নিযুক্ত হয়েছিলেন।
রাম লক্ষ্মণ মাহাতো ২০০৫ সালের অক্টোবরে দলসিংসরাই থেকে রাষ্ট্রীয় জনতা দলের প্রার্থী হিসেবে বিহার বিধানসভার বিধায়ক হিসেবে নির্বাচিত হয়েছিলেন। ২০১০ সালে তিনি জনতা দল (সংযুক্ত) এ যোগদান করেছিলেন।
রাম লক্ষ্মণ মাহাতো ২০২০ সালের ৩১ জানুয়ারি ৭৪ বছর বয়সে প্রয়াত হন।
মাইকেল চিনুয়া
মাইকেল চিনুয়া (Michael Chinouya; জন্ম: ৯ জুন, ১৯৬৬) কিকি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০১০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে সেন্ট্রালস, মিড ওয়েস্ট রাইনোজ, মিডল্যান্ডস, সাউদার্ন রক্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার। এছাড়াও, ডানহাতে নিচেরসারিতে ব্যাটিং করে থাকেন তিনি।
খেলোয়াড়ী জীবন
২০০৪ সাল থেকে ২০১৯ সাল পর্যন্ত মাইকেল চিনুয়া’র প্রথম-শ্রেণীর খেলোয়াড়ী জীবন চলমান রয়েছে।
টেস্ট ক্রিকেটে অভিষেকের পূর্বে জুলাই, ২০১৩ সালে হারারেতে সফরকারী ভারত দলের বিপক্ষে ওডিআই সিরিজের তৃতীয়টিতে তার ওডিআই অভিষেক পর্ব সম্পন্ন হয়।
হেপাটাইটিস বি টিকা
হেপাটাইটিস বি টিকা হল একটি টিকা যা হেপাটাইটিস বি প্রতিরোধ করে। প্রথম ডোজটি জন্মের ২৪ ঘণ্টার মধ্যে দেওয়া হয় এবং তার পরে আরও দুটি বা তিনটি ডোজ দেওয়া হয়। এইচআইভি / এইডস এর কারণে দুর্বল প্রতিরোধ ক্ষমতা থাকা মানুষ এবং অকাল জন্মগ্রহণকারী শিশুরা এর অন্তর্ভুক্ত। সুস্থ মানুষদের নিয়মমাফিক টিকা দেওয়ার ফলে ৯৫% এরও বেশি মানুষ সুরক্ষিত থাকেন।
উচ্চ ঝুঁকিযুক্ত মানুষদের ক্ষেত্রে, টিকাটি কাজ করেছে কিনা তা যাচাই করার জন্য রক্ত পরীক্ষা করার পরামর্শ দেওয়া হয়। দুর্বল রোগ প্রতিরোধ ক্ষমতা থাকা মানুষদের অতিরিক্ত ডোজ প্রয়োজন হতে পারে, কিন্তু বেশির ভাগ মানুষের জন্য তা প্রয়োজনীয় নয়। যে সমস্ত মানুষ হেপাটাইটিস বি ভাইরাসের সংস্পর্শে এসেছেন কিন্তু টিকা নেন নি, তাদের ক্ষেত্রে টিকা ছাড়াও হেপাটাইটিস বি রোগ প্রতিরোধী গ্লোবিউলিন দেওয়া উচিত। টিকাটি পেশীতে একটি ইঞ্জেকশন দ্বারা দেওয়া হয়।
মোহাম্মদ ওয়ালিউল ইসলাম
'''মো. ওয়ালিউল ইসলাম''' (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
হেপাটাইটিস বি টিকা
হেপাটাইটিস বি টিকা থেকে গুরুতর পার্শ্ব প্রতিক্রিয়া খুবই অসাধারণ। ইঞ্জেকশনের স্থানে ব্যথা হতে পারে। গর্ভাবস্থায় অথবা স্তন্যপান করানোর সময় এটা ব্যবহার করা নিরাপদ। এর সাথে গিয়েন-বারে সিনড্রোমের (Guillain-Barre syndrome) কোনো যোগসূত্র নেই। বর্তমান টিকাগুলি রিকম্বিন্যান্ট ডিএনএ কৌশলগুলির সাহায্যে প্রস্তুত করা হয়। এগুলি এককভাবে এবং অন্য টিকাগুলির সঙ্গে সম্মিলিতভাবে, উভয়ভাবেই পাওয়া যায়।
মোহাম্মদ ওয়ালিউল ইসলাম
জন্ম ও শিক্ষাজীবন
মো. ওয়ালিউল ইসলামের জন্ম বরিশাল সিটি করপোরেশনের ১৬ নম্বর ওয়ার্ডের উত্তর আলেকান্দা সড়কের বটতলায়। তার বাবার নাম মো. ওয়াজেদ আলী এবং মায়ের নাম আশরাফুননেসা। তার স্ত্রীর নাম হোসনে আরা বেগম। তাদের দুই মেয়ে ও এক ছেলে।
হেপাটাইটিস বি টিকা
হেপাটাইটিস বি এর প্রথম টিকাটি ১৯৮১ সালে মার্কিন যুক্তরাষ্ট্রে অনুমোদিত হয়েছিল। একটি নিরাপদতর সংস্করণ বাজারে এসেছিল ১৯৮৬ সালে। এটি বিশ্ব স্বাস্থ্য সংস্থার অপরিহার্য ওষুধের তালিকা, অর্থাৎ একটি মৌলিক স্বাস্থ্য ব্যবস্থায় প্রয়োজনীয় সর্বাপেক্ষা গুরুত্বপূর্ণ ওষুধগুলির তালিকায় আছে। ২০১৪ সালে প্রতি ডোজের পাইকারী মূল্য ছিল ০.৫৮ থেকে ১৩.২০ মার্কিন ডলারের মধ্যে।  মার্কিন যুক্তরাষ্ট্রে এটির দাম ৫০ থেকে ১০০ মার্কিন ডলারের মধ্যে।
মোহাম্মদ ওয়ালিউল ইসলাম
কর্মজীবন
মো. ওয়ালিউল ইসলাম ১৯৭১ সালে চট্টগ্রাম ইন্টারমিডিয়েট কলেজের শিক্ষার্থী ছিলেন। কুমিল্লার ইস্পাহানি পাবলিক স্কুল থেকে এসএসসি পাস করে মা-বাবার অমতে তিনি ভর্তি হয়েছিলেন ওই কলেজে। তখন ছাত্ররাজনীতির সঙ্গেও যুক্ত ছিলেন। মুক্তিযুদ্ধ শুরু হলে মো. ওয়ালিউল ইসলাম ২৬ মার্চ থেকেই ঝাঁপিয়ে পড়েন যুদ্ধে। কয়েকজন সহপাঠীকে সঙ্গে নিয়ে চট্টগ্রামের ষোলশহর এলাকায় পাকিস্তান সেনাবাহিনীর বিরুদ্ধে প্রতিরোধ গড়ে তোলেন। একপর্যায়ে তারা অষ্টম ইস্ট বেঙ্গল রেজিমেন্টের সঙ্গে স্বেচ্ছাসেবক হিসেবে যোগ দেন। তিনি বেশ কয়েকটি প্রতিরোধযুদ্ধে সক্রিয়ভাবে অংশ নেন। এর মধ্যে কালুরঘাট, মহালছড়ির যুদ্ধ অন্যতম। প্রতিরোধযুদ্ধ শেষে মো. ওয়ালিউল ইসলাম ভারতে যান। ত্রিপুরায় হরিণা ক্যাম্পে অবস্থানকালে তাকে অন্তর্ভুক্ত করা হয় প্রথম বাংলাদেশ ওয়ারকোর্সে। জলপাইগুড়ির মূর্তি ক্যাম্পে প্রশিক্ষণ নিয়ে অক্টোবরের প্রথমার্ধ থেকে যুদ্ধ করেন জেড ফোর্সের অধীনে। তাকে অষ্টম ইস্ট বেঙ্গল রেজিমেন্টের বি কোম্পানির অধিনায়ক হিসেবে দায়িত্ব দেওয়া হয়। সিলেট জেলার ফেঞ্চুগঞ্জ, গোলাপগঞ্জ এবং মৌলভীবাজার জেলার বড়লেখা, ছোটলেখাসহ আরও কয়েকটি স্থানে সাহসিকতার সঙ্গে যুদ্ধ করেন।
মুক্তিযুদ্ধে ভূমিকা
১৯৭১ সালের ২৯ নভেম্বর ছিলো মুক্তিযুদ্ধের চূড়ান্ত পর্যায়। মুক্তিযোদ্ধাদের দুটি দল ভারত থেকে এসে সমবেত হলো কৈলাসটিলায়। মুক্তিযোদ্ধাদের একটি দলের নেতৃত্বে মো. ওয়ালিউল ইসলাম। মুক্তিবাহিনী ও মিত্রবাহিনী যৌথভাবে শমশেরনগরে অবস্থানরত পাকিস্তানি সেনাদের ওপর আক্রমণ চালাবে। মো. ওয়ালিউল ইসলামের দল এবং অপর দলের ওপর দায়িত্ব, ভানুগাছে একদল পাকিস্তানি সেনা আছে, তারা যাতে পাল্টা আক্রমণ না করতে পারে, সেটাকে গার্ড করতে হবে। পরবর্তীতে ১ ডিসেম্বর মো. ওয়ালিউল ইসলাম সহযোদ্ধাদের নিয়ে প্রতিরক্ষা অবস্থান নিলেন ভানুগাছে। তাদের জানানো হয়েছে, সেখানে আছে এক প্লাটুন পাকিস্তানি সেনা। কিন্তু প্রতিরক্ষা অবস্থান নেওয়ার পর তারা বুঝতে পারলেন, পাকিস্তানি সেনা সেখানে অনেক এবং তারা ১২০ মিমি মর্টারে সজ্জিত। বেশ শক্ত পাকিস্তানিদের অবস্থান। মো. ওয়ালিউল ইসলাম এতে বিচলিত হলেন না। সহযোদ্ধাদের মনে সাহস জোগালেন। পরদিন সহযোদ্ধাদের নিয়ে ঝাঁপিয়ে পড়লেন পাকিস্তানি সেনাদের ওপর। মুক্তিযোদ্ধারা সাহসিকতার সঙ্গে যুদ্ধ করতে থাকলেন।পাকিস্তানি সেনাদের পাল্টা আক্রমণে মুক্তিযোদ্ধাদের বেশ ক্ষয়ক্ষতি হলো। এতে তারা দমে গেলেন না। মো. ওয়ালিউল ইসলামের নেতৃত্বে তারা বীরত্বের সঙ্গে যুদ্ধ করে পরদিন সকালে মুক্ত করলেন ভানুগাছ। ভানুগাছ যুদ্ধে মো. ওয়ালিউল ইসলাম যথেষ্ট রণকৌশল ও সাহস প্রদর্শন করেন। মূলত তার প্রচেষ্টাতেই মুক্ত হয় ভানুগাছ। মুক্তিযোদ্ধাদের দখলে আসে পাকিস্তানি সেনাদের ফেলে যাওয়া অনেক অস্ত্রশস্ত্র ও রসদ।
ল্য প্যতি প্র্যাঁস্‌
ল্য প্যতি প্র্যাঁস্ (French: Le Petit Prince; ) বা ছোট্ট রাজকুমার একটি জগদ্বিখ্যাত উপন্যাসিকা যা শিশুদের জন্য রচিত। ফরাসী কবি, কথাসাহিত্যিক ও বৈমানিক অঁতোয়ান দ্য স্যাঁত-এগজ্যুপেরি (১৯০০–১৯৪৪) কর্তৃক বিরচিত এই সুপ্রসিদ্ধ গ্রন্থটি ১৯৪৩ খ্রিষ্টাব্দে প্রকাশিত হয়। এটি এক শিশুর বয়ানে কাব্য ও দর্শনের অনন্যসাধারণ সাহিত্যকর্ম। ল্য প্যতি প্র্যাঁস্ ফরাসি ভাষায় লিখিত সর্বাধিক পঠিত গ্রন্থ হিসেবে বিবেচিত। বাংলাসহ পৃথিবীর অধিকাংশ ভাষায় এই গ্রন্থটি অনূদিত হয়েছে।
রচনা ও প্রকাশনা
ল্য প্যতি প্র্যাঁস্ একযোগে মূল ফরাসী ভাষায় এবং ইংরেজি অনুবাদে ১৯৪৩ খ্রিষ্টাব্দের সেপ্টেম্বর মাসে প্রকাশ করা হয়েছিল। অদ্যাবধি ইংরেজিতে অনুবাদ করেছেন ছয় জন। এরা হলেন: ক্যাথেরিন উডস্‌, টি. ভি. এফ. কাফ, আইরিন টেস্টট-ফেরি, অ্যালান ওয়েকম্যান, রিচার্ড হাওয়ার্ড এবং ডেভিড উইলকিনসন। এ গ্রন্থটি বাংলায় বিভিন্ন হাতে অনূদিত হয়েছে। বাংলাভাষী বেলজিয়ান লেখক পল দ্যতিয়েন এ উপন্যাসিকাটি ছোট রাজকুমার শিরোনামে অনুবাদ করেন যা কলকাতা থেকে ১৯৭০ খ্রিষ্টাব্দে প্রকাশিত হয়। বাংলাদেশে এ গ্রন্থটি ইংরেজি অনুবাদ থেকে বাংলা ভাষায় পৃথক তিনটি অনুবাদ করেছেন যথাক্রমে করেছেন মুরাদুল ইসলাম, মহসিন হাবিব এবং  হায়দার আলী খান।
মুহাম্মদ আইয়ুব খান (আফগানিস্তানের আমির)
গাজি মুহাম্মদ আইয়ুব খান (غازي محمد ايوب خان) (১৮৫৭ – ৭ এপ্রিল ১৯১৪, উর্দু: ) (মিওয়ান্দের বিজয়ী বা আফগান প্রিন্স চার্লি নামেও পরিচিত) ছিলেন আফগানিস্তানের আমির। ১৮৭৯ খ্রিষ্টাব্দের ১২ অক্টোবর থেকে ১৮৮০ খ্রিষ্টাব্দের ৩১ মে পর্যন্ত তিনি আমির ছিলেন। এছাড়া তিনি হেরাত প্রদেশের গভর্নর হিসেবে দায়িত্ব পালন করেছেন। দ্বিতীয় ইঙ্গ-আফগান যুদ্ধের সময় তিনি আফগান নেতা ছিলেন। আফগানিস্তানে তাকে জাতীয় বীর হিসেবে সম্মান করা হয়। পেশাওয়ারে তাকে দাফন করা হয়েছে।
প্রারম্ভিক জীবন
তার পিতা ছিলেন শের আলি খান এবং মাতা ছিলেন প্রভাবশালী মুহমান্দ নেতার কন্যা।
দ্বিতীয় ইঙ্গ-আফগান যুদ্ধ
১৮৮০ খ্রিষ্টাব্দের ২৭ জুলাই আইয়ুব খান মিওয়ান্দের যুদ্ধে জর্জ বুরোসের ব্রিটিশ বাহিনীকে পরাজিত করেছিলেন। দ্বিতীয় ইঙ্গ-আফগান যুদ্ধে এটি ছিল ইঙ্গ-ভারতীয় বাহিনীর সবচেয়ে বড় পরাজয়। তিনি কান্দাহারে সুসজ্জিত ব্রিটিশ বাহিনীর উপর আক্রমণের জন্য অগ্রসর হয়েছিলেন। তবে এতে তিনি ব্যর্থ হন। ১ সেপ্টেম্বর কান্দাহারের যুদ্ধে জেনারেল ফ্রেডেরিক রবার্টসের বাহিনীর কাছে তিনি পরাজিত হন। এরপর দ্বিতীয় ইঙ্গ-আফগান যুদ্ধ সমাপ্ত হয়।
দ্বিতীয় ইঙ্গ-আফগান যুদ্ধের পরবর্তী সময়
এক বছর পর আবদুর রহমান খানের কাছ থেকে আইয়ুব খান কান্দাহার পুনরায় অধিকারের চেষ্টা করেন, কিন্তু তিনি ব্যর্থ হন।
আইয়ুব খান পারস্যে পালিয়ে গিয়েছিলেন। ১৮৮৮ খ্রিষ্টাব্দে পারস্যে ব্রিটিশ রাষ্ট্রদূতের সাথে আলোচনার পর তিনি ব্রিটিশ রাজের পেনশন প্রাপ্ত হন। তিনি ভারতে আসার পর রাজনৈতিক কর্মকর্তা উইলিয়াম ইভান্স-গর্ড‌ন তার দায়িত্ব নেন। উইলিয়াম করাচি থেকে রাওয়ালপিন্ডি পর্যন্ত তার সাথে ছিলেন।
মৃত্যু ও স্মরণ
১৯১৪ খ্রিষ্টাব্দে মুহাম্মদ আইয়ুব খান মারা যান। মৃত্যুর আগপর্যন্ত তিনি ভারতে বসবাস করেছেন। বর্তমানে আফগানিস্তানে তাকে আফগানিস্তানের জাতীয় বীর হিসেবে স্মরণ করা হয়। পেশাওয়ারে দুররানি কবরস্থানে শাইখ হাবিবের মাজারের পাশে তাকে দাফন করা হয়েছে।
সমবাহু ত্রিভুজ
জ্যামিতিতে সমবাহু ত্রিভুজ হলো এমন ত্রিভুজ যার প্রতিটি বাহু সমান দৈর্ঘ্যের। এছাড়াও সমবাহু ত্রিভুজের প্রতিটি কোণ পরস্পর সমান। এটি তিন বাহু বিশিষ্ট একটি সুষম বহুভুজ, তাই এটিকে সুষম ত্রিভুজও বলা হয়।
প্রধান বৈশিষ্ট্যসমুহ
থাম্ব|300x300পিক্সেল|একটি সমবাহু ত্রিভুজ। এটির প্রতিটি বাহু সমান (a = b = c), কোণ সমান, এবং অভিলম্ব সমান দৈর্ঘ্যের. সমবাহু ত্রিভুজের প্রতিটি বাহুকে a ধরে পিথাগোরাসের উপপাদ্য অনুসারে বলতে পারি:
জ্যামিতিক নির্মাণ
ডান|থাম্ব|200x200পিক্সেল|পেন্সিল ও কম্পাসের সাহায্যে সমবাহু ত্রিভুজ আঁকার পদ্ধতি।
পেন্সিল এবং কম্পাসের সাহায্যে সহজেই সমবাহু ত্রিভুজ আঁকা যায়। কারণ 3 হলো একটি ফেরমাটের মৌলিক সংখ্যা। প্রথমে একটি সরলরেখা আঁকতে হবে। রেখার এক প্রান্তকে কেন্দ্র করে ঐ রেখার দৈর্ঘ্যের সমান ব্যাসার্ধ নিয়ে একটি বৃত্ত আঁকি। একইভাবে অন্য প্রান্তেও একটি বৃত্ত আঁকি। এর রেখার দুইটি প্রান্তবিন্দুর সঙ্গে যে বিন্দুতে বৃত্ত দুটি ছেদ করেছে সেই বিন্দুটি যোগ করি।
অন্যভাবেও সমবাহু ত্রিভুজ আঁকা যায়। প্রথমে r ব্যাসার্ধবিশিষ্ট একটি বৃত্ত আঁকি। এরপর ঐ বৃত্তের পরিধির যেকোন বিন্দুকে কেন্দ্র করে একই ব্যাসার্ধ নিয়ে আরেকটি বৃত্ত আঁকি। বৃত্ত দুইটি যে দুটি বিন্দুতে ছেদ করেছে সেটি এবং বিপরীত বিন্দুটি যোগ করি। কেন্দ্র
ক্ষেত্রফলের সূত্রের প্রমাণ
প্রতিটি বাহু a হলে সমবাহু ত্রিভুজের ক্ষেত্রফল । পিথাগোরাসের উপপাদ্য এবং ত্রিকোণমিতির সাহায্যে এটি সহজেই প্রমাণ করা যায়।
পিথাগোরাসের উপপাদ্য ব্যবহার করে
যেকোন ত্রিভুজের ক্ষেত্রফল হলো ভূমি, b এবং উচ্চতা, h এর গুণফলের অর্ধেক।
alt=|থাম্ব|150x150পিক্সেল|সমবাহু ত্রিভুজের বাহুর দৈর্ঘ্য 2 একক হলে এর উচ্চতা \sqrt 3 কারণ sin(60°) = √3/2 সমবাহু ত্রিভুজের যেকোন শীর্ষ থেকে বিপরীত বাহুর উপর লম্ব আঁকা হলে দুটি সমকোণী ত্রিভুজ উৎপন্ন হবে। যেকোন সমকোণী ত্রিভুজের ভূমি হলো a এর অর্ধেক এবং পিথাগোরাসের উপপাদ্য অনুসারে পাই
তাহলে
ক্ষেত্রফলের সুত্রটিতে h এর মান বসিয়ে পাই
হিরনের সূত্র দিয়ে
যেকোন ত্রিভুজের অর্ধ-পরিসীমা s হলে হিরনের সূত্র অনুসারে ত্রিভুজটির ক্ষেত্রফল যেহেতু, সমবাহু ত্রিভুজের ক্ষেত্রে a=b=c তাই সমবাহু ত্রিভুজের অর্ধপরিসীমা, তাহলে সমবাহু ত্রিভুজের ক্ষেত্রফল বা,
সুতরাং,
ত্রিকোণমিতির সাহায্যে
ত্রিকোণমিতির সূত্র অনুসারে, ত্রিভুজের যেকোন দুইটি বাহু a ও b এবং এদের মধ্যবর্তী কোণ C হলে ক্ষেত্রফল সমবাহু ত্রিভুজের প্রতিটি কোণ 60° তাই এর মান সুতরাং কারণ সমবাহু ত্রিভুজের প্রতিটি বাহু সমান।
শ্রীলঙ্কান টুয়েন্টি২০ আন্তর্জাতিক ক্রিকেটারদের তালিকা
alt=Panorama of a heavily populated cricket ground at night. A large stand is on the right-hand side of the pitch and the scene is illuminated by four floodlights.|ডান|থাম্ব|300x300পিক্সেল| ১৫ জুুন ২০০৬ তারিখে হ্যাম্পশায়ারের [[রোজ বোল (ক্রিকেট মাঠ)|রোজ বোল- এ শ্রীলঙ্কা তার প্রথম টি-টোয়েন্টি আন্তর্জাতিক ম্যাচে ইংল্যান্ডের বিপক্ষে।]] একটি টুয়েন্টি২০ আন্তর্জাতিক (টি২০আই) হল দুটি দলের মধ্যে একটি আন্তর্জাতিক ক্রিকেট ম্যাচ যার অফিসিয়াল টি২০আই মর্যাদা রয়েছে, যা আন্তর্জাতিক ক্রিকেট কাউন্সিল (আইসিসি) দ্বারা নির্ধারিত হয়। এটি টি-টোয়েন্টি ক্রিকেটের নিয়মের অধীনে খেলা হয় এবং এটি খেলার সংক্ষিপ্ত ফর্ম। এই ধরনের প্রথম ম্যাচ ১৭ ফেব্রুয়ারি ২০০৫-এ অস্ট্রেলিয়া এবং নিউজিল্যান্ডের মধ্যে খেলা হয়েছিল। শ্রীলঙ্কা জাতীয় ক্রিকেট দল ১৫ জুন ২০০৬ তারিখে ইংল্যান্ডের বিপক্ষে ২০০৬ শ্রীলঙ্কা ক্রিকেট দলের ইংল্যান্ড সফর অংশ হিসেবে প্রথম টি-টোয়েন্টি ম্যাচ খেলে, ম্যাচটি ২ রানে জয়লাভ করে।
শ্রীলঙ্কা ১৪ সেপ্টেম্বর ২০০৭ তারিখে টি-টোয়েন্টি ক্রিকেটে সর্বোচ্চ দলীয় সংগ্রহের রেকর্ড করে, আইসিসি বিশ্বকাপ টুয়েন্টি২০ উদ্বোধনী সংস্করণের একটি গ্রুপ পর্বের ম্যাচে, কেনিয়ার বিপক্ষে ৬ উইকেটে ২৬০ রান করে এবং ম্যাচটি ১৭২ রানে জিতেছিল যা ছিল সর্বোচ্চ ব্যবধানের জয়। (এখন পর্যন্ত)।
এই তালিকায় শ্রীলঙ্কা ক্রিকেট দলের সকল সদস্য রয়েছে যারা অন্তত একটি টি-টোয়েন্টি ম্যাচ খেলেছে। এটি প্রাথমিকভাবে সাজানো হয়েছে যে ক্রমে প্রতিটি খেলোয়াড় তার প্রথম টি-টোয়েন্টি ক্যাপ জিতেছে। যেখানে একই ম্যাচে একাধিক খেলোয়াড় তার প্রথম টি-টোয়েন্টি ক্যাপ জিতেছে, সেই খেলোয়াড়দের নামের উপাধি অনুসারে বর্ণানুক্রমিকভাবে তালিকাভুক্ত করা হয়েছে।
বধূ বিদায়
বধূ বিদায় ১৯৭৮ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কাজী জহির। ছায়াছবিটির কাহিনী ও সংলাপ লিখেছেন শেখ আব্দুর রহমান এবং চিত্রনাট্য লিখেছেন কাজী জহির। এতে প্রধান চরিত্রে অভিনয় করেছেন শাবানা, কবরী সারোয়ার, ও বুলবুল আহমেদ। চলচ্চিত্রটি ৪র্থ জাতীয় চলচ্চিত্র পুরস্কারে শ্রেষ্ঠ অভিনেতা ও শ্রেষ্ঠ চিত্রগ্রাহক (সাদাকালো) বিভাগে পুরস্কার অর্জন করে।
সঙ্গীত
ছায়াছবিটির সঙ্গীত পরিচালনা করেছেন দেবু ভট্টাচার্য। গীত রচনা করেছেন মোহাম্মদ মনিরুজ্জামান। এছাড়া জাতীয় কবি কাজী নজরুল ইসলাম রচিত "আমার যাবার সময় হল দাও বিদায়" গানটি এই ছায়ছবিতে ব্যবহৃত হয়েছে। বিভিন্ন গানে কণ্ঠ দিয়েছেন সাবিনা ইয়াসমিন ও রুনা লায়লা। ছায়াছবিতে সাবিনা ইয়াসমিনের কণ্ঠে "ইটুস খানি দেখো" ঢালিউডের অন্যতম ক্লাসিক একটি গান।
পুরস্কার
৪র্থ জাতীয় চলচ্চিত্র পুরস্কার
অলোয়া ইউনিয়ন
অলোয়া ইউনিয়ন বাংলাদেশের টাঙ্গাইল জেলার ভূঞাপুর উপজেলার একটি ইউনিয়ন। এটি টাঙ্গাইল থেকে ৩৬ কিমি উত্তরে অবস্থিত।
জনসংখ্যার উপাত্ত
বাংলাদেশ পরিসংখ্যান ব্যুরো দ্বারা সম্পাদিত আদমশুমারি ২০১১ অনুযায়ী, এই ইউনিয়নের মোট জনসংখ্যা ২৭,৫০০ জন। এখানে মোট ৬,৭৬০টি পরিবার রয়েছে।
শিক্ষা
অলোয়া ইউনিয়নের শিক্ষার হার ৪২.৯% (পুরুষ-৪৫.৬%, মহিলা-৪০.৫%)।
আল নেজাশি মসজিদ
আল নেজাশি মসজিদ হচ্ছে ইথিওপিয়ার টাইগ্রে অঞ্চলের নেগাশের একটি মসজিদ ।
ইতিহাস
মসজিদটি সপ্তম শতাব্দীতে প্রতিষ্ঠিত হয়।
২০১৮ সালে, তুর্কি সহযোগিতা ও সমন্বয় সংস্থার তহবিল দিয়ে মসজিদটি সংস্কার করা হয়েছিল। মসজিদ ভবনের চারপাশে আবাসন, দর্শনার্থী কেন্দ্র এবং টয়লেট তৈরি করা হয়েছিল। ২০১৮ সালের সেপ্টেম্বর মাসে সংস্কার সম্পন্ন হয়।
২০২১ সালে ইথিওপিয়ান ও ইরিত্রিয়ান সরকারী বাহিনী এবং টাইগ্রে পিপলস লিবারেশন ফ্রন্টের মধ্যে সংঘর্ষের সময় মসজিদটি ক্ষতিগ্রস্ত হয়েছিল। ফলে মসজিদের মিনারটি ধ্বংস হয়ে যায়, এর গম্বুজ আংশিকভাবে ভেঙে পড়ে এবং এর সম্মুখভাগটি ধ্বংসপ্রাপ্ত হয়। এর পরেই, ইথিওপিয়া সরকার ভবনটি মেরামতের প্রতিশ্রুতি দেয়।
স্থাপত্য
মসজিদ কমপ্লেক্সে এর মূলভবনের পিছনে সমাধি রয়েছে। এতেইথিওপিয়ায় ইসলামের প্রথম অভিবাসীদের ১৫টি সমাধি রয়েছে।
ওয়েবার (একক)
পদার্থবিদ্যায় ওয়েবার (প্রতীক চিহ্নঃ Wb ) আন্তর্জাতিক একক পদ্ধতি বা এস.আই পদ্ধতি নির্দেশিত চৌম্বক ফ্লাক্স -এর একক। ১ ওয়েবার/মি২ (প্রতি বর্গ মিটারে এক ওয়েবার) -এর একটি ফ্লাক্স ঘনত্ব ১ টেসলার সমান।
জার্মান পদার্থবিজ্ঞানী উইলহেলম এডুয়ার্ড ওয়েবারের নামানুসারে ওয়েবার এককের নামকরণ হয়েছে।
সংজ্ঞা
ওয়েবার এককটি ফ্যারাডের সুত্র -এর সাথে সম্পর্কিত যা আবার কোন তড়িৎ কুণ্ডলীর সংলগ্ন তড়িৎক্ষেত্রে চৌম্বক ফ্লাক্স -এর পরিবর্তনের সাথে সম্পর্কিত। প্রতি সেকেন্ডে একটি ওয়েবারের ফ্লাক্সের পরিবর্তন এক ভোল্ট তড়িচ্চালক বল উতপাদন করে (খোলা মুখের তড়িৎ বর্তনীর দুপ্রান্তের মধ্যে ১ ভোল্টের তড়িৎ বিভব পার্থক্য উৎপন্ন করতে সক্ষম)।
রীতি অনুসারে,ওয়েবার হল চৌম্বক ফ্লাক্স যা একটি মাত্র কুণ্ডলীযুক্ত তড়িৎ বর্তনীতে এক ভোল্ট তড়িচ্চালক বল উতপাদন করতে পারে যদি তা ১ সেকেন্ড সময় ব্যবধানে অভিন্ন হারে হ্রাস করিয়ে শূন্য মানে আনা হয়।
ওয়েবার সাধারণত অন্যান্য প্রচুর এককের মাধ্যমে প্রকাশিত হয়:
যেখানে, Wb = ওয়েবার, Ω = ওহম, C = কুলম্ব, V = ভোল্ট, T = টেসলা, J = জুল, N = নিউটন m = মিটার, s = সেকেন্ড, A = অ্যামপিয়ার, H = হেনরি, Mx = ম্যাক্সওয়েল